
STEIDZAMS OPERATĪVS DROŠUMA PAZIŅOJUMS (ATJAUNINĀJUMS)
Modeļa 1000 SenTiva™ un modeļa 1000-D SenTiva Duo™
VNS Therapy™ ģeneratoru ierīču atgriešana un nomaiņa
Ražotāja atsauce: HOU-2025-002
DATUMS
Uzmanību! Slimnīcu atsaukšanas pārvaldība

Sīkāka informācija par ietekmētajām ierīcēm
Produkta nosaukums: SenTiva™ un SenTiva Duo™
Modelis: 1000 un 1000-D
Ietekmētie sērijas numuri: Sērijas numuri, kas ir mazāki par (<) 500 000, var būt ietekmēti.
Ietekmēto ierīču saraksts, kas sniegts šīs vēstules 1. pielikumā, ir to potenciāli ietekmēto ierīču saraksts, kuras joprojām var atrasties Jūsu slimnīcas/iestādes inventārā. 
Operatīvā drošuma koriģējošās darbības iemesls
Šī vēstule ir turpinājums 2025. gada janvārī publicētajam operatīvajam drošuma paziņojumam, kurā tika sniegta svarīga drošības informācija par herkona komponenta problēmu, kas varētu izraisīt LivaNova modeļa 1000 SenTiva™ un 1000-D SenTiva Duo™ VNS Therapy™ ģeneratoru darbības pārtraukšanu.
Uzņēmums LivaNova ir saņēmis tirdzniecības atļauju izplatīt atjauninātas modeļa 1000 SenTiva™ un 1000-D SenTiva Duo™ VNS Therapy™ ģeneratoru versijas ar konstrukcijas izmaiņām, lai atrisinātu problēmu, kas saistīta ar herkona komponentu. Tāpēc LivaNova bez maksas nomainīs visus potenciāli ietekmētos modeļa 1000 vai 1000-D ģeneratorus, kas palikuši Jūsu inventārā.
LivaNova ieraksti liecina, ka viens vai vairāki modeļa 1000 vai 1000-D ģeneratori, 
kurus ietekmē herkona komponentu problēma, joprojām var būt Jūsu slimnīcas/
iestādes inventārā.
LivaNova lūdz Jūsu palīdzību identificēt un nosūtīt atpakaļ visus modeļa 1000 vai 1000-D ģeneratorus ar sērijas numuriem < 500 000. LivaNova aizstās ietekmētās ierīces ar atjauninātiem modeļa 1000 vai 1000-D ģeneratoriem, kuru sērijas numuri ir >500 000.
Šī darbība attiecas tikai uz ierīcēm, kas palikušas inventārā. Jau implantētām SenTiva modeļa 1000 un 1000-D ierīcēm netiek veiktas jaunas darbības. Ārstējošajiem ārstiem jāturpina ievērot norādījumi par pacientu ārstēšanu, kas sniegti 2025. gada janvārī izdotajā operatīvā drošuma paziņojuma vēstulē un VNS Therapy ārsta rokasgrāmatā. 
Veselības apdraudējums
Iepriekš 2025. gada janvārī publicētajā operatīvajā drošuma paziņojumā norādītais veselības apdraudējums paliek nemainīgs. Pacientiem, kuriem ir implantētas ietekmētās ierīces, var atgriezties sākotnējais lēkmju biežums vai depresijas simptomi, jo ierīce vairs nenodrošina stimulāciju. Šādiem pacientiem var būt nepieciešama ģeneratora nomaiņas operācija, ja ierīce nespēj nodrošināt stimulāciju.

Līdz 2025. gada 31. maijam no aptuveni 82 000 visā pasaulē izplatītajiem ģeneratoriem šī problēma ir konstatēta simt divpadsmit (112) ierīcēm. Ir ziņots par 46 saistītiem nopietniem ievainojumiem; nav ziņots par nevienu nāves gadījumu. Ziņojumi par nopietniem ievainojumiem ir saistīti ar biežāku lēkmju un citu nevēlamu notikumu (piemēram, emocionālu pārmaiņu un miega traucējumu) rašanos terapijas pārtraukšanas dēļ. Astoņdesmit viena (81) no simt divpadsmit (112) ierīcēm ar šo problēmu ir izņemta. 

Kā jārīkojas slimnīcām?
LivaNova koordinē visu potenciāli ietekmēto modeļa 1000 vai 1000-D ierīču, kas joprojām ir Jūsu slimnīcas/iestādes inventārā, izņemšanu un bezmaksas nomaiņu. Lūdzu, izpildiet tālāk sniegtos norādījumus par nepieciešamajām darbībām: 

1. Pārskatiet šīs vēstules 1. pielikumā iekļauto ietekmēto ierīču sarakstu, lai identificētu visus ietekmētos modeļa 1000 vai 1000-D ierīču sērijas numurus, un nekavējoties ievietojiet šīs ierīces karantīnā, izņemot tās no sava inventāra. 
2. Aizpildiet 1. pielikumā iekļautā ietekmēto ierīču saraksta iedaļu "Izvietojums pēc sērijas numura", norādot ietekmēto modeļa 1000 un 1000-D ierīču izvietojumu (t. i., pašlaik ir inventārā un tiks atgrieztas, implantētas, iznīcinātas vai norādot citu komentāru). 
3. Aizpildiet apstiprinājumu 1. pielikumā.
4. Atgrieziet aizpildīto 1. pielikumu atbilstoši veidlapā sniegtajiem norādījumiem.
5. Nekavējoties sazinieties ar savu LivaNova tirdzniecības pārstāvi, kas norādīts 1. pielikumā, lai atvieglotu ietekmēto ierīču atgriešanu un nomaiņu. Jūsu LivaNova tirdzniecības pārstāvis koordinēs nepieciešamās darbības, lai Jūsu iestādē nodrošinātu ierīču nepārtrauktu pieejamību gaidāmajām implantācijas operācijām. 
Šī operatīvā drošuma paziņojuma nosūtīšana
Šis paziņojums ir jānodod visiem, kam par to jāzina Jūsu organizācijā vai jebkurā organizācijā, uz kuru ir pārvietotas potenciāli ietekmētās ierīces.
Lūdzu, sekojiet līdzi informācijai par šo paziņojumu un saistībā ar to veicamajiem pasākumiem tik ilgi, cik nepieciešams, lai nodrošinātu korektīvo pasākumu efektivitāti. LivaNova turpinās Jums sūtīt paziņojumus, līdz tiks saņemta atbilde un visas darbības tiks pabeigtas.
Par šo darbību tiek ziņots [ievietot valsts reglamentējošās iestādes informāciju], ASV Pārtikas un zāļu administrācijai (FDA) un citām atbilstošajām reglamentējošajām aģentūrām.

Kontaktinformācija uzziņām:
Ja Jums ir jautājumi par šajā vēstulē iekļauto informāciju, lūdzu, sazinieties ar [norādīt vietējo kontaktinformāciju].
Par produkta lietošanas laikā pieredzētajiem ierīces incidentiem vai kvalitātes problēmām var ziņot uzņēmumam LivaNova, rakstot uz e-pastu cservices@livanova.com, un attiecīgā gadījumā valsts kompetentajai iestādei. 
Pateicamies par sadarbību šajā jautājumā! LivaNova ir apņēmusies saviem klientiem nodrošināt kvalitatīvus produktus un pakalpojumus, un mēs atvainojamies par neērtībām, ko šī situācija, iespējams, ir radījusi.

Ar cieņu



Casey Haley
Kvalitātes nodaļas viceprezidente (neiromodulācija)

STEIDZAMS OPERATĪVS DROŠUMA PAZIŅOJUMS (ATJAUNINĀJUMS)
NEPIECIEŠAMĀ RĪCĪBA UN ATBILDE 
Modeļa 1000 SenTiva™ un modeļa 1000-D SenTiva Duo™
VNS Therapy™ ģeneratori
Ražotāja atsauce: HOU-2025-002


1. pielikums

Ietekmēto ierīču saraksts un klienta atbildes veidlapa

Lūdzu, nekavējoties sazinieties ar savu LivaNova tirdzniecības pārstāvi, rakstot uz 
e-pasta adresi (EMAIL), vai sazinoties ar klientu apkalpošanas dienestu, zvanot uz tālruni [ierakstīt vietējo klientu apkalpošanas dienesta tālruņa numuru], lai atvieglotu ietekmēto ierīču atgriešanu un nomaiņu. Jūsu LivaNova tirdzniecības pārstāvis koordinēs nepieciešamās darbības, lai Jūsu iestādē nodrošinātu ierīču nepārtrauktu pieejamību gaidāmajām implantācijas operācijām. 
 
Lūdzu, aizpildiet tabulas sadaļu "Izvietojums pēc sērijas numura" par katru no turpmāk uzskaitītajām ietekmētajām ierīcēm, norādot ietekmēto modeļa 1000 un 1000-D ierīču izvietojumu (t. i., pašlaik ir inventārā un tiks atgrieztas, implantētas, iznīcinātas vai norādot citu komentāru). 

Iestāde: (iestādes nosaukums)

	Modelis
	Sērijas numurs
	Izvietojums pēc sērijas numura

	
	
	Inventārā, tiks atgriezts
	Implantēts
	Iznīcināts
	Cits; lūdzu, pievienojiet komentāru

	Iepriekš aizpildīts
	Iepriekš aizpildīts
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	





Parakstot un nosūtot atpakaļ šo Ietekmēto ierīču sarakstu un klienta atbildes veidlapu, Jūs apliecināt, ka esat izlasījis un sapratis paziņojumu par to, ka šajā veidlapā ir iekļauta svarīga informācija par šajā vēstulē aplūkoto(-ajiem) potenciāli ietekmēto(-ajiem) VNS Therapy 
SenTiva ģeneratoru(-iem), un ka esat pārskatījis un aizpildījis Ietekmēto ierīču sarakstā pieprasīto informāciju.

Lūdzu, aizpildiet šo veidlapu un nosūtiet to [ievadīt vietējos kontaktinformācijas datus]. 

	Paraksts
	

	Datums
	

	Vārds, uzvārds ar drukātiem burtiem
	

	Iestāde
	

	Adrese
	

	Tālruņa Nr.
	

	E-pasta adrese
	

	Komentāri/papildinformācija

